Macambiki a kameme ga Kimuri Fm nimakenete gukorwa macemaniritie mutambori uria utongoretie wa 100.6FM. Undu wa gikeno makiria ni uria engi ao mavotete gucemania na kumenyana makiria.
Maugite guka vamwe nigukumavotithia gwikira mitaratara ya kureta uthiiyi wa nambere kamemeri ga Kimuri FM na gutethania o ene thiini wa ikiro itiganite.
Mucemanio uyu ma makiria ma macambiki 75 urekikire kanithanira wa PCMA-Karurina vuva wa igongona ria kwamura muthikavu Joseph Mvuria Murage ta muthikavu wa mbere wa kanitha io guku Embu.
Kavindari wa kau muthikavu Mvuria niukumitie ngwataniro io ya macambiki guku akiuria mwingi kuthii nambere kwirutira thiini wa utungata wa Ngai. Kameme ga Kimuri kambiririe kiambiriria kia mwaka wa 2020 na nikavotete kunyitithania na kumurikira mwingi wa Embu, Kirinyaga, Murang’a, Tharaka-Nithi na Ikamba.
–Wanja wa Njiru
kik_Latn kik_Latn kik_Latn kik_Latn kik_Latn